Chloé Zhao

Chloé Zhao (jaiotzez: Zhao Ting; Beijing, ) txinatar zinema zuzendari, ekoizle eta gidoigilea da. Ameriketako Estatu Batuetan burututako lanegatik da ezaguna. 2020ko Nomadland filmagatik Veneziako Mostrako Urrezko Lehoia eta Zuzendari onenaren Oscar Saria irabazi zituen, besteak beste.

 Bizitza 

Zhao Pekinen jaio zen, baina nerabezaroa Brightonen (Erresuma Batua) igaro zuen. Mount Holyoke Collegen zientzia politikoak ikasi zituen, eta horren ondoren New Yorkeko Unibertsitateko zine zuzendaritza programa batean izena eman zuen.

Bere lehen filma Songs My Brothers Taught Me izan zen. 2015eko Sundanceko Zinemaldian estreinatu zen, Estatu Batuetako txapelketa ofizialaren barruan. Beranduago, Canneseko Zinemaldian berriz eman zen, Zuzendariaren hautaketaren atalean. Fortissimo Filmsek filma erosi zuen eta Diaphana Distributionek Frantzian estrenatu zuen.

Zhaoren komentarioak eta filmak Txinan zentsuratu edo estreinatu gabe utzi dituzte herrialdearen kritikak direla eta, baita bere Zuzendari Hoberena irabazi zuen Akademiako saria ere. 

Zhaok Marvel Zinema Unibertsoko superheroi filma zuzendu du, Eternals , 2021eko azaroan estreinatuko dena.

 Filmografia 
UrteaFilmaLanbideaOharrakZuzendariaEkoizleaGidoilaria 2015 Songs My Brothers Taught Me    Muntatzaile ere bai 2017 The Rider    2020 Nomadland    Muntatzaile ere bai 2021 Eternals    

 Aitortzak 

 2017an, Cannesko Zinemaldian saritu zuten The Rider filmagatik. 
 2020an, Zhaok Urrezko Lehoia irabazi zuen Veneziako Mostran 
 2020an ere, Publikoaren Saria Torontoko Zinemaldian Nomadland filmagatik. 
 2021ean BAFTA Sarietan zazpi izendapenetatik, lau sari eskuratu zituen.Berria egunkarian, 2021-04-12an, BAFTA sariak: Nomaland.... 
 2021ean ere, 93. Oscar Sarietan, filmak sei izendapen eskuratu zituen guztira eta hiru sari irabazi zituen, Zhaok berak Film onenaren saria eta Zuzendari onenaren saria irabazi zituelarik.

 Erreferentziak 

 Kanpo estekak 

Kategoria:Beijing udal-probintziako pertsonak
Kategoria:Txinako zinema zuzendariak
Kategoria:Zuzendari Onenaren BAFTA saridunak
Kategoria:Zuzendari onenaren Urrezko Globo saridunak
Kategoria:Oscar saria irabazi duten zinema zuzendariak
Kategoria:Emakume zinemagileak